Dólar Voyageur

O '*dólar *Voyageur'''* é unha moeda canadense dese valor facial cuñada inicialmente en prata pola Real Casa da Moeda do Canadá para a circulación ordinaria en 1935 en conmemoración do 25 aniversario do reinado de Xurxo V.

A moeda seguiuse cuñando en prata ata 1968, e desde ese ano comezou a producirse en níquel e cun diámetro lixeiramente inferior, ata a súa desaparición en 1986, cando foi substituída por un novo dólar de bronce, coñecido como *loonie*.

## Caracterización 
Nos seus anversos, este dólar amosa os bustos dos sucesivos monarcas británicos (Xurxo V, Xurxo VI e Isabel II), e o seu reverso está caracterizado pola escena dun home indíxena e un *voyageur* franco-canadense remando nunha canoa, cunha illa con dúas árbores ao fondo. Por detrás, unhas liñas verticais representan a aurora polar, e os fardos que transportan na canoa levan as iniciais H.B., que representan a Compañía da Baía de Hudson.

Esta imaxe representa unha versión romantizada da historia temperá do Canadá co comercio de peles, e pasou a coñecerse como o deseño *Voyageur*. Este deseño foi obra do artista canadense Emmanuel Otto Hahn, cuxas iniciais EH aparecen na moeda, á esquerda, debaixo da canoa.
[miniatura|301x301px|Exemplares de proba [Cuñaxe|cuñados en 1911 e expostos no Museo do Banco do Canadá. O da esquerda é o cuñado en chumbo e os outros dous en prata.]]
En 1911, a *Royal Mint* cuñou en Londres tres probas de ceca do novo dólar; dúas en prata, e unha terceira en chumbo. Unha das probas de prata é propiedade do Museo da *Royal Mint*, que lla ten cedida en préstamo ao Banco de Canadá desde 1976. O espécime de chumbo descubriuse durante un traslado en 1977, e tanto este como o outro de prata forman parte da Colección Nacional de Moeda do Banco de Canadá e están expostas no Museo do Banco de Canadá desde 1980.

### 1935: conmemoración do 25 aniversario de Xurxo V 
Finalmente, a moeda dun dólar canadense de prata materializouse en 1935, coa prmeira emisión do dólar *Voyageur*, co gallo da conmemoración do Xubileu de Prata ou 25 aniversario do reinado de Xurxo V (1910-1936).|313x313px]]

Esta foi a primeira aparición nunha moeda do famoso deseño do *Voyageur* creado por Emanuel Hahn. Tamén foi a primeira moeda canadense co valor nominal dun dólar emitida para a súa  circulación cotiá,

### Cuñaxe en prata 
Os cuños do anverso de Metcalf de 1911, co mesmo busto de Xurxo V e coas lendas primitivas, non conmemorativas, e que mantiñan a ausencia de alusión a Deus (GEORGIVS V DEI GRATIA REX ET INDIA IMPERATOR ("Xurxo V, rei e emperador da India pola graza de Deus"), foron aproveitadas para unha nova emisión da moeda, de carácter ordinario, en 1936. logo co primeiro busto de Isabel II, entre 1953 e 1963 (creado por Mary Gillick) e finalmente co segundo busto desta raíña (obra de Arnold Machin).[miniatura|300x300px|Emisión de [1965, co busto de Isabel II deseñado por Arnold Machin.]]Paralelamente ás emisións ordinarias, producíronse en 11 ocasións, entre os anos 1939 e 1984, versións conmemorativas do dólar de prata, mantendo o mesmo anverso das emisións ordinarias mais substituíndo o característico reverso dos *voyageurs* por outros específicos conmemorativos de diversas efemérides, como a visita de Xurxo VI en 1939, a integración de Terra Nova á Confederación en 1949, ou o centenario da Confederación do Canadá en 1967.

##### Tiraxes anuais da versión de prata  

**Xurxo V**
* 1935: 428.707
* 1936: 306.100
**Xurxo VI**
* 1937: 241.002
* 1938: 90.304
* 1939: 1.363.816
* 1940: 0
* 1941: 0
* 1942: 0
* 1943: 0
* 1944: 0
* 1945: 38.391
* 1946: 93.055
* 1947: 86.730
* 1948: 18.780
* 1949: 672.218
* 1950: 261.002
* 1951: 416.395
* 1952: 406.148
**Isabel II**
* 1953: 1.074.578
* 1954: 246.606
* 1955: 268.105
* 1956: 209.092
* 1957: 496.389
* 1958: 3.039.630
* 1959: 1.443.502
* 1960: 1.420.486
* 1961: 1.262.231
* 1962: 1.884.789
* 1963: 4.179.981
* 1964: 7.296.832
* 1965: 10.768.569
* 1966: 9.912.178
* 1967: 6.767.496

### Cuñaxe en níquel 
A partir de 1968, a cuñaxe do dólar *Voyageur* abandonou a prata e pasou a ser de níquel puro, e este cambio levou consigo tamén a redución do seu tamaño, xa que o seu diámetro pasou dos 36 aos 32 milímetros, o que facilitaba os labores de cuñaxe, ao se tratar dun metal máis duro. Esta redución de tamaño comportou tamén unha mingua do seu peso, que pasou de 23,33 a 15,62 gramos.

A partir de entón, a serie de prata de tamaño grande só continuou para algunhas emisións puntuais de carácter conmemorativo, en 1982 (dólar das constitucións) e en 1984 (dólar Jacques Cartier). O dólar *Voyageur* de níquel cuñouse por derradeira vez para circulación ordinaria en 1986, e xa só para o coleccionismo en 1987.

**Tiraxes anuais da versión de** *'níquel 

Orixinalmente, os plans prevían que o deseño do *voyageur* continuase na nova moeda dun dólar de cor dourada, mais deuse a circunstancia de que o conxunto de gravados que representaba ese deseño perdeuse no transporte entre a ceca de Ottawa e a de Winnipeg. Para eliminar o risco de falsificación, utilizouse un deseño alternativo que presentara Robert-Ralph Carmichael nun concurso de deseño de moedas de 1978, que representaba un mergullón. Este novo deseño pasou a coñecerse como *loonie*.

## Emisións conmemorativas 
En 1939, 1958, 1964, 1967, 1970, 1971, 1973 e 1974 emitíronse moedas conmemorativas dun dólar coas mesmas características métricas e o mesmo anverso do dólar *Voyageur* de prata, mais con reversos específicos de carácter conmemorativo. Neses anos, non se cuñou simultaneamente a versión stándar do dólar *Voyageur*. No entanto, en 1982 e 1984 en paralelo ás emisións das derradeiras moedas conmemorativas de prata, emitíronse tamén as versións ordinarias, daquela xa en níquel.

Ademais, extraordinariamante, en 2003 o dólar co deseño *Voyageur* volveu cuñarse en prata, en conxuntos de proba especiais na honra do quincuaxésimo aniversario da coroación da raíña Isabel II, nunha edición en prata de lei cunha tiraxe limitada de 30.000.

En 2017, a Real Casa da Moeda do Canadá emitiu unha edición especial de moedas dun dólar en prata para conmemorar o 30º aniversario da introdución do *loonie* (o dólar de bronce). Esta moeda reproduce o característico reverso do dólar *Voyageur*, aínda que co tamaño e a forma hendecagonal características do *loonie*, e amosa a dobre data da efeméride: 1987-2017.

## Notas 
## Véxase tamén 
### Bibliografía 
* Cross, W. K. (ed.). *A Charlton Standard Catalogue Canadian Coins* (60ª ed.). ISBN 9780889682979.
* Haxby, J. A.; Willey, R. C. (2022). *Coins of Canada* (40ª ed.). *The Unitrade Press*. ISBN 978-1-894763-77-6

### Outros artigos 
* Dólar canadense
* Real Casa da Moeda do Canadá